మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
India vs Bangladesh: రోహిత్ శర్మ నాలుగో శతకం.. అరుదైన ఘనత
ఓపెనర్ కేఎల్ రాహుల్ (77: 92 బంతుల్లో 6x4, 1x6)తో కలిసి తొలి వికెట్‌కి 180 పరుగుల భాగస్వామ్యం నెలకొల్పిన రోహిత్ శర్మ.. భారత్ జట్టు భారీ స్కోరుకి బాటలు వేశాడు. తాజా ప్రపంచకప్‌లో రోహిత్‌ శర్మకి ఇది నాలుగో శతకంకాగా.. ఆదివారం ఇంగ్లాండ్‌పైనా ఈ ఓపెనర్ సెంచరీ బాదిన విషయం తెలిసిందే.
Samayam Telugu | Updated:
Jul 2, 2019, 08:12PM IST
హైలైట్స్
బంగ్లాదేశ్‌పై సెంచరీతో చెలరేగిన రోహిత్ శర్మ
తాజా ప్రపంచకప్‌లో రోహిత్‌కి ఇది నాలుగో శతకం
వరల్డ్‌కప్‌ సింగిల్ ఎడిషన్‌లో నాలుగు శతకాలు బాదిన ఏకైక భారత క్రికెటర్‌గా అరుదైన ఘనత
ప్రపంచకప్‌లో అత్యధిక సెంచరీ బాదిన ఆటగాళ్ల జాబితాలోనూ చోటు
బంగ్లాదేశ్‌తో ఈరోజు బర్మింగ్‌హామ్ వేదికగా జరుగుతున్న ప్రపంచకప్ మ్యాచ్‌లో శతకం బాదిన భారత ఓపెనర్ రోహిత్ శర్మ (104: 92 బంతుల్లో 7x4, 5x6) అరుదైన రికార్డుల్లో చోటు దక్కించుకున్నాడు. మ్యాచ్‌ తొలి ఓవర్‌లోనే సిక్స్‌ బాది బంగ్లాదేశ్ బౌలర్లకి హెచ్చరికలు జారీ చేసిన రోహిత్ శర్మ ఔటయ్యే వరకూ టాప్ గేర్‌లోనే కొనసాగాడు. ఈ క్రమంలో 45 బంతుల్లోనే హాఫ్ సెంచరీ మార్క్‌ని అందుకున్న రోహిత్.. ఆ తర్వాత సరిగ్గా 90 బంతుల్లో సెంచరీని చేరుకోవడం విశేషం. తాజా ప్రపంచకప్‌లో రోహిత్‌కి ఇది నాలుగో శతకంకాగా.. వన్డే కెరీర్‌లో 26వ సెంచరీ.
ప్రపంచకప్‌ సింగిల్ ఎడిషన్‌లో అత్యధిక శతకాలు బాదిన క్రికెటర్ల జాబితాలో శ్రీలంకకి చెందిన కుమార సంగక్కర 4 శతకాలతో అగ్రస్థానంలో ఉండగా.. తాజాగా రోహిత్ శర్మ అతని సరసన నిలిచాడు. ఈ రికార్డుతో పాటు ప్రపంచకప్ చరిత్రలో అత్యధిక సెంచరీలు బాదిన జాబితాలోనూ రోహిత్ శర్మ చోటు దక్కించుకున్నాడు. ఇప్పటి వరకూ ప్రపంచకప్‌లో అత్యధిక సెంచరీ బాదిన ఆటగాళ్ల జాబితాని ఓ సారి పరిశీలిస్తే..? భారత దిగ్గజ క్రికెటర్ సచిన్ టెండూల్కర్ 6 శతకాలతో అగ్రస్థానంలో కొనసాగుతుండగా.. ఆ తర్వాత రికీ పాంటింగ్ (5 సెంచరీలు), కుమార్ సంగక్కర (5), రోహిత్ శర్మ (5) టాప్‌-4లో కొనసాగుతున్నారు. అయితే.. అందరి కంటే తక్కువ ఇన్నింగ్స్‌ల్లోనే రోహిత్ శర్మ ఈ మార్క్‌ని చేరుకోవడం విశేషం.